Arriba a l’Antic Mercat Municipal la ‘performance’ del taller sobre la dona en la literatura
2025-07-24

Durant dues jornades, les dones de Burjassot han estat participant en el taller ‘Elles, nosaltres i els seus llibres’, impartit per la historiadora Chusa Izquierdo i la coreògrafa Lola Eiffel, dins de les accions per a commemorar el Dia Internacional de l’Eliminació de la Violència de Gènere.

Celebrat el taller, i amb tot allò que han aprés, estes dones, al costat de Chusa i Lola, seran les protagonistes de la performance que tindrà lloc el dissabte 4 de novembre, a les 12.30 hores, en l’Antic Mercat Municipal.

Amb entrada gratuïta i oberta a tota la ciutadania, esta acció de conscienciació social mostrarà tot allò que les participants han aprés en el taller i, al mateix temps, introduirà al públic assistent en els llibres de tres escriptores capitals de la literatura contemporània com són Virgina Woolf, Alejandra Pizarnik i Sylvia Plath; tres escriptores transgressores i brillants referents del feminisme.